અમુક ગુનાઓ કહેવાતા મિત્રોની કાવતરાંખોર વૃત્તિથી થાય છે. આપણો યુવાવર્ગ આ સંક્રાન્તિકાળમાં શું સાચું ? શું ખોટું ? શું થઈ શકે ? શું ન થઈ શકે ? શું ન કરવું જોઈએ ? જેવા પ્રશ્ર્નો પર વિચાર કરવાની ટેવ રાખતા નથી. સેલ્ફી અને સ્વકેન્દ્રી જીવનના સમયમાં નીતિમત્તા અને મૂલ્યોની જાળવણી માટે જે સ્વયંશક્તિ વિકસવી જોઈએ તેનો અભાવ છે. આપણી સ્વચ્છંદતા હવે સીમા વટાવી ચૂકી છે. ઉન્નાવ અને કથુઆના બનાવો અંગે ઘણું લખાય છે પણ આ બંને બનાવોનાં અમુક પાસાંઓ એટલાં ઘૃણાસ્પદ અને ગંભીર છે કે જો આપણે જાગીશું નહીં તો સમાજ ગુનેગારોનો ગુલામ બની જશે. કાયદાઓ કડક થાય તો પણ તેનો અમલ ઢીલો ન રહે તો કાયદાના શાસનનો કોઈ અર્થ જ ન રહે.